# Toetuskiri: Stop küberkiusamisele – täiskasvanute kaitseks

Lugupeetud KULTUURIMINISTEERIUM

MTÜ Märka, Hooli ja Aita pöördub Teie poole palvega toetada olulist ja seni Eestis tähelepanuta jäänud algatust – projekti "Stop küberkiusamisele” – täiskasvanute kaitseks, mille eesmärk on suurendada teadlikkust täiskasvanute vastu suunatud küberkiusamisest ning pakkuda neile tuge ja kaitset.

Küberkiusamine ei puuduta ainult lapsi ja noori. Viimaste aastate jooksul on üha enam täiskasvanuid langenud sihilikult suunatud internetikiusu, laimukampaaniate ja emotsionaalselt hävitava kübervägivalla ohvriks. Ometi puuduvad Eestis selged tugistruktuurid, ennetusprogrammid ja avalikud kampaaniad, mis käsitleksid seda teemat just täiskasvanute vaatevinklist. Hetkel tegeletakse sellise lähenemisega peamiselt vaid Ameerika Ühendriikides.

Meie eesmärk on muuta seda olukorda. Soovime:

- Luua spetsiaalse teabekeskkonna ja tugivõrgustiku täiskasvanutele, kes on langenud küberkiusamise ohvriks.
- Käivitada üle-eestiline teavituskampaania, mis tõstab ühiskonnas teadlikkust ning vähendab stigmat.
- Koolitada spetsialiste, tööandjaid ja kogukondi märkama ja reageerima täiskasvanute digivägivallale.
- Anda hääl neile, kelle oma on aastaid maha surutud – turvaliselt, väärikalt ja toetavalt.

Selle kõigega kaasnevad aga kulud, mida meie väikese MTÜ võimalused täna ei kata. Seetõttu pöördume Teie kui võimaliku toetaja poole, et paluda rahalist panust või koostöövalmidust, mis aitaks selle teema lõpuks Eesti ühiskonnas nähtavaks ja arvestatavaks muuta.

Teie toetus ei ole lihtsalt annetus – see on selge seisukohavõtt hoolivama ja turvalisema ühiskonna eest.

Oleme valmis tutvustama projekti sisu ja eelarvet lähemalt ning arutama, kuidas saaksime teie toetust väärikalt esile tuua.

Lugupidamise ja tänutundega,
Aivar Reinmets
MTÜ Märka, Hooli ja Aita - juhatuse esimees MTÜ Märka Hooli ja Aita
Always Say Yes and Never Say No® Coop pank EE734204278627871301
📧 info@markahooliaita.ee Swedpank EE582200221081140962
🌐 www.markahooliaita.ee  SWIFT kood/BIC HABAEE2X
📞 +372 53232798 MTÜ Toetus

**Sissejuhatus**

MTÜ Märka, Hooli ja Aita esitleb Eestis ainulaadset teadlikkuse tõstmise kampaaniat "Stop küberkiusamisele", mis keskendub täiskasvanute kaitsele digitaalse vägivalla eest.

Kampaania tugineb brändile Always Say Yes and Never Say No® ning on suunatud ühiskondlikule muutusele: et ka täiskasvanud tunneks end internetis kaitstuna, kuulatuna ja väärtustatuna.

Logo ühendab endas meie väärtused – turvalisus, südamlikkus, tähelepanelikkus ja julgus öelda "piisab".
Tänapäeva digitaalses mailmas on internet muutunud lahutamatuks osaks meie igapäevaelust – see on koht, kus töötame, õpime, suhtleme ja avaldame arvamust. Paraku on sama keskkond muutunud ka paljude jaoks vaimse vägivalla ja väärkohtlemise areeniks. Kuigi palju on räägitud laste ja noorte küberkiusamisest, jääb sageli tähelepanuta, et ka täiskasvanud langevad järjest enam küberkiusamise ohvriks.

Küberkiusamine täiskasvanute seas on nähtamatu epideemia – see on häbistav, alandav ja tihti vaimselt laastav. Ohvrid kannatavad üksinduses, sest ühiskonnas valitseb arusaam, et “täiskasvanu peab toime tulema” või et “see on lihtsalt internet”. Kuid sõnad võivad tappa, ja vaikimine võimendab vägivalda.

MTÜ Märka, Hooli ja Aita on võtnud südameasjaks selle teema tõstatamise ja teadvustamise. Meie uus algatus “Stop küberkiusamisele – täiskasvanute kaitseks” on esimene omataoline Eestis ja teadaolevalt ka Euroopas. Meie andmetel ei ole siinkandis ühtegi laiahaardelist projekti, mis keskenduks täiskasvanute vastu suunatud digitaalsele vägivallale ning pakuks neile tuge ja kaitset.

Ameerika Ühendriikides tegeleb samalaadse valdkonnaga Cybersmile'i fond – mitmekordselt auhinnatud mittetulundusühing, mis on pühendunud digitaalsele heaolule ning igasuguse kiusamise ja väärkohtlemise vastu võitlemisele internetis. Cybersmile Foundation on USA-s registreeritud mittetulundusühing (501(c)3) ning Ühendkuningriigis registreeritud heategevusorganisatsioon (nr 1147576).

Projekti eesmärk ei ole ainult nähtavuse suurendamine, vaid ka reaalsete lahenduste loomine: turvaline tugikeskkond, koolitusprogrammide väljatöötamine, teavitustöö ja kogemuslugude kaudu kogukondliku mõistmise kasvatamine. Selle kampaania aluseks on meie brändi väärtused: turvalisus, südamlikkus, tähelepanelikkus ja julgus öelda “piisab”.
